procesaur/Wiki.mk huggingface dataset:
Пријепоље

Пријепоље е град и општина, во управен округ Златибор, во Србија. Сместен е во устието на реката Милешевка во Лим, во подножјето на планината Јадовник. Во негова непосредна близина се наоѓа манастирот Милешева и стариот град Милешевац. За време на Втората светска војна, тука се водела Битката кај Пријепоље. Според пописот од 2011 г. во градот живееле 13.330 жители (според пописот во 2002 година, во градот имало 15.031 жител).
Јагода Шахпаска

Јагода Шахпаска ( во , Битолско) — македонска политичарка и поранешна министерка за труд и социјална политика. Студирала на Медицинскиот факултет во Скопје, УКИМ, и е специјалист по интерна медицина. Таа е член на СДСМ, и на парламентарните избори во 2020 година е избрана како пратеник, а потоа е поставена како министер за труд и социјална политика. Во моментов живее во Берово.
Нереј

Нереј (грчки: Νηρεύς) - прастаро старогрчко божество на морето, син на Понт и Гаја, брат на Тавмант, Форкин, Кето, Еврибија.
1 Одлики и историја на ликот
Океанидата Дорида му родила на Нереј 50 или 100 ќерќи (наречени Нереиди), а се споменува и еден син, по име Нерит. Нереј живеел во морските длабочини, опколен со љубовта и почитта на своите керќи; тој бил благ, не ја заборавал правдата и спротивно на молчеливото и сурово море со кое владеел, имал само добри намери и мисли. Нереј поседувал дарба за пророштво и способност да се преобразува во најразлични суштества и природни елементи. Пред Херакле се претворил во вода и оган, но сепак му го покажал патот до градината на Хесперидите. Се зборувало дека на Парис, на патот меѓу Спарта и Троја, му ги толкувал последиците од грабнувањето на Елена и дека му ја претскажал судбината.
2 Уметнички приказ на ликот
Нереј се замислувал како белокос старец во бела облека, целиот во пена, со скиптар или тризабец во раката. Во ликовната уметност ретко бил прикажуван. На вазите најчесто се прикажувала неговата средба со Херакле. Понекогаш се претставувал со тело на риба, со риба во раката или како јава на морско коњче.
3 Поврзано
* Посејдон
Слободна Држава Ирска

Слободна Држава Ирска (ирски: ''Saorstát Éireann'') била држава основана во 1922 година по англо-ирскиот договор од декември 1921 година. Тој договор ја завршил тригодишната ирска војна за независност помеѓу силите на самопрогласената Ирска Република, Ирската Републиканска Армија (ИРА) и силите на британската круна.
Слободната држава е основана како посед/ доминион на британскиот Комонвелт на нациите. Се состоела од 26те од 32-те окрузи на Ирска. Северна Ирска, која ги сочинувала преостанатите шест окрузи, го искористи своето право според Договорот да се откаже од новата држава. Владата на Слободната држава се состоела од генерален гувернер, претставник на кралот и извршен совет (кабинет), кои ги замениле револуционерната влада и привремената влада утврдени со Договорот. Вилијам Томас Косгрејв кој ги водел обете овие влади од август 1922 година, станал првиот претседател на Извршниот совет (премиер). Ерахтас или законодавниот дом се состоел од два дома, горен и долен.
Во 1931 година, со усвојувањето на Статутот на Вестминстер, Парламентот на Обединетото Кралство се откажал од скоро сите преостанати овластувања за законодавство за Слободната држава. Ова ги направиле поседите целосно суверени држави. Слободната држава на тој начин станала првата меѓународно призната независна ирска држава.
Во првите месеци на Слободната држава, се водела ирската граѓанска војна помеѓу новооснованата Национална армија и ИРА, кои одбиле да ја признаат државата. Граѓанската војна завршила со победа на владините сили, при што силите против Договорот го фрлиле оружјето во мај 1923 година. Политичката партија против Договорот, Шин Фејн, одбила да ги заземе своите места во Сенатот, оставајќи ја релативно малата Лабуристичка партија како единствената опозициска партија. Во 1926 година, кога претседателот на Шин Фејн, Самон де Валера не успеал да ја смени оваа политика, тој поднел оставка од Шин Фејн и ја основаше Фијана Фаил. Фијана Фаил влегла во Собранието по општите избори во 1927 година и влегла во владата по општите избори во 1932 година, кога стана најголемата партија.
Де Валера ја укина заклетвата за верност и започнал економска војна со Велика Британија. Во 1937 година подготвил нов устав, кој бил изгласан на референдум во јули истата година. Слободната држава завршила со стапувањето во сила на новиот устав на 29 декември 1937 година кога државата го променила името со „Ирска“.
1 Поврзано
* Ирска
* Ирска Републиканска Армија
* Северна Ирска
Габриеле Белоди

Габриеле Белоди (роден на година во , Италија) — италијански фудбалер кој настапува за екипата на Алесандрија како позајмен играч од ФК Милан, на позиција среден ред.
1 Клупска кариера
Своето деби го направил во клубот од Серија Ц, ФК Олбија на 30 септември 2018 година во натпреварот против Пјаченца.
На 10 јули 2019 бил позајмен на клубот од Серија Б, ФК Кротоне каде се задржал до 30 јуни 2020.
2 Репрезентативна кариера
Габриеле Белоди учествувал на Европското првенство во фудбал до 17 години за Италија
3 Личен живот
Негов татко е Мирко Белоди кој најголемиот дел од својата кариера ја поминал во ФК Мантова.
Велбуждска битка

Битката кај Велбужд (|битка при Велбъжд; |Битка код Велбужда) е битка што се случила меѓу бугарските и српските војски на 28 јули 1330 година, во близина на градот Велбужд (денешен Ќустендил).
1 Битката
Зголемената моќ на Српското Кралство од крајот на 13 век предизвикала сериозна загриженост кај традиционалните балкански сили Бугарија и Византиското Царство кои се согласиле за заеднички воени акции против Србија во 1327 година. Три години подоцна најголемиот дел од бугарските и српските војски се судриле кај Велбужд и Бугарите биле изненадени. Српската победа го обликувала односот на силите на Балканот во следните две децении. Бугарите не изгубиле територија по битката, но не биле во можност да го запрат српскиот напредок кон Македонија. Србија успеала да ја освои Македонија и делови од Тесалија и Епир достигнувајќи најголема територијална експанзија дотогаш. Нивниот нов крал Стефан Душан бил крунисан за император со бугарска помош во 1346 година.
Сепак, неколку децении по смртта на Душан во 1355 година, неговата империја се распаднала како и Бугарија по смртта на Јован Александар во 1371 година и двете држави биле уништени од отоманските Турци.
Фестивал Одигитис

Фестивалот ''Одигитис'' (именуван по весникот на КМГ и поемата на Костас Варналис ''„Одигитис“''), е серија на годишни фестивали организирани во повеќето големи градови во Грција од страна на Комунистичката младина на Грција.
1 Поврзано
* Одигитис
Антропофаг

Антропофаг (од |ανθρωποφάγος , „јаде луѓе“, множина |ανθρωποφάγοι ) бил член на митската раса канибали опишана од Херодот во неговите ''истории''''прво'' како ''андрофаги'' („човекојади“), а подоцна и од други автори, вклучувајќи го и драматургот Вилијам Шекспир. Зборот првпат се појавил на англиски околу 1552 година.
Во популарната култура, ''антропофагот'' понекогаш е прикажан како суштество без глава, но наместо тоа, неговото лице е на трупот. Ова може да биде погрешно толкување засновано на пишувањата на Шекспир во ''Отело'', каде што ''антропофагите'' се опишани како „''луѓе чии глави растат под нивните раменици'' “. Впрочем, тоа се однесува на една посебна, различна раса на митски суштества позната како ''Блеми'', за кои се вели дека немаат глава, а нивните одлики на лицето се на градите.
1 Записи
* Херодот прв напишал за ''андрофагите'' во својата „''Историја“'', каде ги опишал како едно од неколкуте племиња во близина на Скитија. Дополнителна белешка укажува на тоа дека ''андрофагите'' се канибали, како што се гледа од нивното име:
* Филострат во ''Животот на Аполониј Тијански'' 6. 23 - 25, го напишал следново:
* Плиниј Постариот подоцна во своето дело ''Природна историја'' (латински: ''Naturalis Historia)'' напишал дека истите канибали во близина на Скитија носеле скалпови на луѓе на своите гради.
* Амијан Марцелин во својата ''книга „Res gestae''“ ги споменал антропофагите.
2 Во литературата
Веројатно е дека старогрчките дела влијаеле и на подоцнежните писатели.
* Најпознатата употреба се појавува во ''Отело на'' Вилијам Шекспир :
* Шекспир уште еднаш го спомнал ''антропофагот'' во ''Веселите жени од Виндзор.''* Т.Х Вајт исто така ги претставил антропофагите како непријатели на Робин Худ во неговиот роман „Мечот во каменот“ .
* Американскиот романописец Рик Јенси ги инкорпорира митовите за антропофагите во своето издание ''„Монструмолог“ од'' 2010 година.
3 Поврзано
* Канибализам
* Блеми (легендарни суштества)
Одигитис

''Одигитис'' (на |Οδηγητής) — орган на Централниот комитет на Комунистичката младина на Грција кој излегува секоја прва сабота од месецот.
„''Одигитис''“ преку своите страници ја промовира политиката на Комунистичката партија на Грција (КПГ) кај младите, придонесува за развој на политичките врски на КПГ со работната младина, младите луѓе кои се на чирак и обука, на универзитетите, во населбите на работничката класа и селата.
Започнал да се издава во 1968 година, додека КПГ сè уште била нелегална. Тој бил печатен во илегални услови до 1974 година, односно падот на хунтата, до кога биле издадени 44 броја. По легализацијата на КПГ, во септември 1974 година тој започнал да циркулира нормално, забележувајќи многу високи тиражи до 1990 година. Неговото издавање било прекинато во септември 1990 година, за повторно да започне во септември 1991 година како месечно списание.
Борживој I

Борживој I (| Bořivoj I, |Borzivogius, околу 852 - околу 889) – првиот историски документиран војвода од Бохемија и предок на династијата Пшемисловци. Се верува дека неговото владеење со Војводството Бохемија започнало во 870 година, но во тоа време Бохемија ѝ била подредена на Велика Моравија. Една од најважните индиции за приближното време на неговото стапување на власт е франкиската хроника од тоа време „Фулдски анали“, која споменува неколку западнословенски кнезови во 872 година, меѓу нив и еден Горивеј, кој може да биде идентичен со Борживој.
Комунистичка младина на Грција

Комунистичката младина на Грција (на грчки: ''Κομμουνιστική Νεολαία Ελλαδας, Коммунистики́ Неолéа Еллáдас''), позната под акронимот KNE (КНЕ) — младинското крило на Комунистичката партија на Грција (KKE).
Го издава месечниот весник ''Одигитис'' (грчки: ''Οδηγητής'', ''Водич'') и го организира фестивалот Одигитис во повеќето големи градови во Грција.
КМГ е член на Светската федерација на демократската младина.
1 Историја
КМГ е основана на 15 септември 1968, со одлука на политбирото на централниот комитет на ККЕ, за време на воената хунта како организација со револуционерни и комунистички идеали. КМГ е историски наследник на Организација на комунистичката младина на Грција (''OKNE'', на грчки: ''Ομοσπονδία Κομμουνιστικών Νεολαιών Ελλάδας, Омоспонди́а Коммунистикóн Неолеóн Еллáдас'').
2 Конгресите на КМГ
*Прв конгрес (19–22 февруари 1976)
*Втор конгрес (4–7 април 1979)
*Трет конгрес (14–18 декември 1983)
*Четврти конгрес (1–5 јуни 1988)
*Петти конгрес (25–27 јануари 1990)
*Шести конгрес (19–21 март 1993)
*Седми конгрес (1–4 мај 1997)
*Осми конгрес (21–23 декември 2001)
*Деветти конгрес (12–14 мај 2006)
*Десетти конгрес (7–9 мај 2010)
*Единаесетти конгрес (18–21 декември 2014)
*Дванаесетти конгрес (15-17 февруари 2019)
3 Список на секретари
#Димитрис Ципрас (1968-1972)
#Димитрис Гонтикас (1972-1979)
#Спирос Халваѕис (1979-1984)
#Јоргос Грапсас (1984-1989)
#Такис Теодорикакос (1989-1991)
#Никос Софјанос (1991-2000)
#Темис Јонис (2000-2007)
#Јанис Протулис (2007-2011)
#Теодорис Хјонис (2011-2015)
#Никос Абатиелос (2015-today)
4 Фестивал Одигитис
Фестивалот Одигитис е серија на годишни фестивали организирани од КМГ во повеќето големи градови во Грција.
Лоренцо Коломбо

Лоренцо Коломбо (роден на година, во ) — италијански фудбалер, напаѓач на Џенова на заем од Милан..
1 Клупска кариера
Коломбо своите први чекори во фудбалот ги направил во младинските школи на Милан. Тој го направил своето деби за првиот тим на 18-годишна возраст, на 12 јуни 2020 година, заменувајќи го Лукас Пакета во 82 минута во ремитона домашен терен против Јувентус во Купот на Италија, натпревар кој завршил со резултат 0-0. На 18 јули 2020 година тој дебитирал во Серија А во домашната победа против Болоња со 5−1.
На 5 септември 2020 година го постигнал својот прв гол во победата од 4-1 против А.Ц. Монца во пријателски натпревар.
На 26 јануари 2021 година, Коломбо се приклучил на тимот од Серија Б Кремонезе на позајмица до крајот на сезоната.
На 31 јули 2021 година, Коломбо бил позајмен на клубот од Серија Б, СПАЛ.
На 7 јули 2022 година, Коломбо бил позајмен на Лече со опција за купување.
2 Репрезентативна кариера
Коломбо настапувал за италијанските младински репрезентации под 15, под 16, под 17, под 19 и под 21 година.
3 Статистика
+ Настапи и голови по клубови, сезони и натпреварувања
Клуб, Сезона, Лига, Национален куп, Лига куп, Останато, Вкупно
Лига, Нат., Гол., Нат., Гол., Нат., Гол., Нат., Гол., Нат., Гол.
Милан, 2019-20, Серија А, 1, 0, 1, 0, 0, 0, —, —, 2, 0
2020–21, 4, 0, 0, 0, 5, 1, —, —, 9, 1
Вкупно, 5, 0, 1, 0, 5, 1, 0, 0, 11, 1
Кремонезе (п), 2021, Серија Б, 13, 1, 0, 0, —, —, —, —, 13, 1
СПАЛ (п), 2021, Серија Б, 34, 6, 1, 0, —, —, 35, 6
Лече (п), 2022–23, Серија А, 0, 0, 1, 1, —, —, 1, 1
Вкупно, 52, 7, 3, 1, 5, 1, 0, 0, 60, 9
Баргштет (Долна Саксонија)

Баргштет (|Bargstedt; долногермански: ''Bars'') — општина во округот Штаде, во сојузната покраина Долна Саксонија, Германија.
1 Географија
1.1 Местоположба
Баргштет се наоѓа југозападно од Хамбург. Низ местото тече потокот Ауе.
1.2 Општински единици
Кон општината Баргштет припаѓаат следниве места:
* Баргштет
* Оренсен
Алерштет

Алерштет (|Ahlerstedt; долногермански: ''Ohlers'') — општина во округот Штаде, во сојузната покраина Долна Саксонија, Германија.
1 Географија
1.1 Местоположба
Алерштет се наоѓа југозападно од Хамбург и источно од Бремен, на самата кружна граница со Ротенбург. Соседни градови се Штаде, Букстехуде и Цефен.
1.2 Општински единици
Кон општината Алерштет припаѓаат следниве места:
* Алерштет
* Аренсмор (поделен на Аренсмор-Норд, -Ост и -Вест)
* Аренсволде
* Бокел
* Какербек со Какербек-Достхоф и Бокхолт
* Ерсдорф со Коленхаузен
* Отендорф со Клетен
* Вангерсен со Клајн Вангерсен и Хоенхаузен
Брест (Долна Саксонија)

Брест (|Brest) — општина во округот Штаде, во сојузната покраина Долна Саксонија, Германија.
1 Географија
1.1 Местоположба
Брест се наоѓа на средината помеѓу Букстехуде (25 км) и Бремеферде (20 км). Хамбург се наоѓа околу 60 километри од него.
1.2 Општински единици
Кон општината Брест припаѓаат следниве места:
* Брест
* Рајт
* Волерст
Покрај овие места, во општината влегуваат имотите Ам Зубек, Бреденбек, Кирхбилтен, Клајн Рајт, Клајн Волерст и Ленхорст.
Сеработнички борбен фронт

Сеработничкиот борбен фронт (на грчки: ''Πανεργατικό Αγωνιστικό Μέτωπο, ΠΑΜΕ, Панергатико Агонистико Метопо'') е координативен центар во рамките на грчкото синдикално движење, основан на иницијатива на синдикалистите од Комунистичката партија на Грција во април 1999. Меѓу основачите биле и членови на ДИККИ. Во ПАМЕ членуваат синдикалисти со различни политички погледи. ПАМЕ е критичен кон официјалните ставови на раководството на Генералната конфедерација на грчки работници (ГСЕЕ). Според ККЕ синдикатите поврзани со ПАМЕ имаат 850000 членови. Во воември 2016 ПАМЕ го има одржано 4. Национален конграс со 1200 делегати кои застапувале 13 национални федерации, 14 работнички центри, 451 синдикат и 52 работнички комитети. ПАМЕ е член на Светската федерација на синдикати од 2000.
Хорнебург (општинска заедница)

Хорнебург (|Horneburg) — општинска заедница во округот Штаде, во сојузната покраина Долна Саксонија, Германија. Нејзино седиште е селото Хорнебург.
Општинската заедница Хорнебург се состои од следниве општини:
# Агатенбург
# Блидерсдорф
# Долерн
# Хорнебург
# Нотенсдорф
Долерн

Долерн (|Dollern) — општина во округот Штаде, во сојузната покраина Долна Саксонија, Германија.
1 Географија
1.1 Местоположба
Долерн се наоѓа на западното устие на реката Елба, околу 28 километри оддалечен од Хамбург, сместен помеѓу градовите Штаде (12 км) и Букстехуде (14 км).
Вратислав I

Вратислав I (|Vratislav I.; - 13 февруари 921 година), член на династијата Пшемисловци, бил бохемиски војвода од 915 година до неговата смрт.
1 Живот
Тој бил син на војводата Боживој I Бохемиски од неговата сопруга Људмила и помладиот брат на војводата Спитихњев I. Околу 906, тој се оженил Драхомира, на хевелска принцеза, да се воспостават блиски врски со полапските Словени. Вратислав имал најмалку два сина, Венцеслав и Болеслав, и двајцата го наследиле како бохемиски војводи. Некои историчари веруваат дека Стрезислава, сопруга на бохемискиот благородник Славник, основач на династијата Славниковци, била и ќерка на Вратислав.
По смртта на неговиот постар брат Спитихњев во 915 година, Вратислав станал војвода во време кога бохемиските земји околу замокот Прага веќе се дистанцирале од политичката и културната сфера на Велика Моравија и паднаа под влијанието на Источна Франкија, особено за време на владеењето на војводата Арнолф Баварски. Тогашниот „''Аналес Фулденс''“ известува дека веќе во 900 година, баварските сили го нападнале принцот Мојмир Втори Моравски во сојуз со Бохемците. Од друга страна, војводата Вратислав им понудил на унгарските напаѓачи бесплатен премин и ја поддржал нивната кампања во 915 година против саксонскиот војвода Хенри Птичар.
За Вратислав е заслужен основањето на базиликата Свети Ѓорѓи на Прашкиот замок и исто така со основањето на шелезискиот град Вроцлав (''Вратиславија''). Тој загинал во битка против Унгарците, можеби во 919 година, иако почесто се претпоставува 921 година.
2 Наводи
*Ancestral Roots of Certain American Colonists Who Came to America Before 1700 by Frederick Lewis Weis; линија 244-7
*The Plantagenet Ancestry by William Henry Turton, страница 85
*Royal Highness, Ancestry of the Royal Child by Sir Iain Moncreiffe, страници 64–65
Хорнебург

Хорнебург (|Horneburg; долногермански: ''Hornborg'') — општина во округот Штаде, во сојузната покраина Долна Саксонија, Германија.
Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (''Flecken''), мала населба со локално значење.
Општината претставува административно седиште на истоимената општинска заедница.
1 Географија
1.1 Соседни општини
Општини со кои се граничи се Долерн, Блидерсдорф и Нотенсдорф.
Блидерсдорф

Блидерсдорф (|Bliedersdorf; долногермански: ''Bliersdörp'') — општина во округот Штаде, во сојузната покраина Долна Саксонија, Германија.
1 Географија
1.1 Местоположба
Блидерсдорф се наоѓа на потокот Ауе, притока на реката Лие.
1.2 Општински единици
Општината Блидерсдорф е составена од следниве места:
* Блидерсдорф (главното место)
* Постмор
* Рутенбек
Нотенсдорф

Нотенсдорф (|Nottensdorf; долногермански: ''Nottensdörp'') — општина во округот Штаде, во сојузната покраина Долна Саксонија, Германија.
1 Географија
1.1 Местоположба
Нотенсдорф се наоѓа на автопатот Б73.
1.2 Општински единици
Кон општината припаѓаат местата Шрагенберг и Хабекстал.
Фудбалски куп на Македонија 2020-2021

Фудбалски куп на Македонија 2020-2021 — 29. издание на македонскиот куп во фудбал.
Ова издание немало бранител на титулата поради прекинот на претходното издание поради COVID-19 пандемијата.
1 Прва рунда
Избирањето на двојките се одржало на 15 септември 2020 година. Натпреварите се одиграле на 22 и 23 септември.
Академија Пандев, Брегалница 2008, Струга Трим - Лум и Шкендија биле слободни поради немање на противници.
*Броевите во заградите претставуваат ранг во лигашките натпреварувања.
22 септември 2020
23 септември 2020
2 Осминафинале
Избирањето на двојките се одржало на 29 септември 2020 година. Натпреварите се одиграле на 21 октомври.
3 Четвртфинале
Избирањето на двојките се одржало на 27 октомври 2020 година. Натпреварите се одиграле на 25 ноември.
4 Полуфинале
Ждрепката на двојките била одржана на 16 март 2021 година. Натпреварите се одиграле на 6 и 7 април 2021 година.
| align=center|6 април 2021
7 април 2021
----
5 Финале
Одредувањето на теренот на финалето било одржано на 23 април.
6 Поврзано
* Прва фудбалска лига на Македонија 2020/2021
* Втора фудбалска лига на Македонија 2020/2021
* Трета фудбалска лига на Македонија 2020/2021
* Општински фудбалски лиги на Македонија 2020/2021
Алексис Салемакерс

Алексис Салемакерс (роден на година во Синт Агата - Берхем, Белгија) — белгиски фудбалер кој настапува за екипата на Рома, како позајмен играч од ФК Милан на позиција среден ред а може да игра и во одбрана.
1 Клупска кариера
Во октомври 2017 година, Салемакерс потпишал договор во РСЦ Андерлехт до 2019 година. На 16 февруари 2018 година, тој го направил своето официјално деби против Синт-Трујден , играјќи од 77 минута од натпреварот.
На 8 јуни 2018 година, тој го обновил договорот до 2022 година.
На 31 јануари 2020 година, Милан го ангажирал на позајмица, со опција за купување. Милан, наводно, договорил хонорар од 3,5 милиони евра плус 1 милион евра бонуси во случај на трајно потпишување на договор. Тој дебитирал како замена за Давиде Калабрија во ремито против Верона на 2 февруари 2020 година кое завршило со резултат од 1:1.
На 1 јули 2020 година, Салемакерс потпишал договор со Милан кој ќе го задржи во клубот до 30 јуни 2024 година. На 18 јули, тој го постигнал својот прв гол за клубот во победата од 5-1 на домашен терен над Болоња во Серија А.
2 Статистика
+ Настапи и голови по клуб, сезона и натпреварување
Клуб, Сезона, Лига, Национален Куп, Европа, Останато, Вкупно
Лига, Нат., Гол., Нат., Гол., Нат., Гол., Нат., Гол., Нат., Гол.
Андерлехт, 2017–2018, Белгиска прва дивизија А., 11, 0, 0, 0, 0, 0, —, 11, 0
2018–2019, 30, 0, 1, 0, 3, 0, —, 34, 0
2019–2020, 16, 2, 3, 0, —, —, 19, 2
Вкупно, 57, 2, 4, 0, 3, 0, —, 64, 2
Милан (п), 2019-2020, Серија А, 13, 1, 2, 0, —, —, 15, 1
Милан, 2020-2021, 32, 2, 1, 0, 7, 1, —, 40, 3
2021-2022, 36, 1, 4, 1, 6, 0, —, 46, 2
2022-2023, 30, 2, 1, 0, 8, 2, 0, 0, 39, 4
Вкупно, 111, 6, 8, 1, 21, 3, 0, 0, 140, 10
Вкупно, 168, 8, 12, 1, 24, 3, 0, 0, 204, 12
Птичарство

Птичарство или авикултура – практика на чување и одгледување птици и културата што се формира околу нив. Птичарството не е насочено само кон одгледување птици, туку и кон зачувување на птичјите живеалишта и јавни кампањи за подигање на свеста.
1 Видови
Постојат многу причини луѓето да се вклучат во процесот на птичарство. Некои одгледуваат птици за да ги зачуваат видовите, некои ги одгледуваат како домашни миленици, додека некои го прават тоа за да остварат профит.
Птичарството е процес на одгледување птици во заробеништво, во контролирани услови, обично во кафез, за хоби, деловни активности или за истражување и зачувување на видовите.
Некои важни причини за занимавање со птичарство се: размножување птици за зачувување на видовите, имајќи предвид дека многу видови се во опасност поради зголемено загрозување на живеалиштата и природни катастрофи. Птичарството поттикнува зачувување, обезбедува едукација за видовите птици, обезбедува приказ на птици пред јавноста и вклучува истражување за поведението на птиците.
Вистинското значење на птичарството го опишал д-р Жан Делакур, најпосветената, највлијателната и најценетата личност во историјата на авикултурата:
2 Авикултурни друштва
Авикултурни друштва постојат низ целиот свет, главно во Европа, Австралија и Соединетите Американски Држави, каде што луѓето имаат тенденција да бидат попросперитетни и имаат повеќе слободно време за инвестирање. Првото авикултурно друштво во Австралија било Авикултурното друштво на Јужна Австралија, основано во 1928 година. Денес се вика „Зачувување на птиците во Австралија“. Двете главни национални авикултурни здруженија во Соединетите Држави се „Американската федерација на птичарство“ и „Авикултурно американското здружение“, обете основани во 1927 година. Во Велика Британија, авикултурното друштво било формирано во 1894 година.
3 Публикации и друштва
Публикациите од областа на птичарството вклучуваат книги за видови миленичиња, размножување и воведни книги за папагали и мекоклунци. Постои и периодичен печат, општ и посебен за одредени видови птици, со написи за размножување, дружење, избор на птици и здравствени ефекти.
Најстарото авикултурно општество во Америка е Авикултурното американско друштво (| Avicultural Society of America, скратено ASA, основано во 1927 година. Издава двомесечно списание наречено ''ASA Avicultural Bulletin''. ASA е непрофитна организација која се фокусира на размножување, конзервација, реставрација и едукација.
Авикултурно здружение на Јужна Австралија (|Avicultural Society of South Australia, скратено ASSA; основано во 1928 година) , издава месечно списание за бои. Таа се занимава со сите аспекти на авикултурата во Австралија. ASSA е регистрирана како образовна организација со мотото: „Основана во 1928 година, за едукација, грижа, размножување и зачувување на птиците“.
Разговорот

Разговорот (англиски: ''The Conversation'') - американски филм од 1974 година, во режија на Френсис Форд Копола кој, исто така, е продуцент и сценарист. Главните улоги ги играат: Џин Хекман, Џон Казале, Ален Гарфилд, Синди Вилијамс, Роберт Дувал, Харисон Форд, Фредерик Форест, Мајкл Хигинс, Елизабет Мекреј, Роберт Шилдс и Тери Гар. Филмот освоил вкупно 14 награди, меѓу кои и „Златната палма“ и наградата на екуменското жири на Канскиот филмски фестивал и две награди на БАФТА, а во 1995 година бил зачуван во Националниот филмски регистер на САД.
1 Синопсис
Хари Кол (го игра Хекман) е познат експерт за надзор и прислушување од Сан Франциско. Истовремено, негова опсесија е да ја сочува својата приватност и затоа применува строги мерки за заштита на станот и на фирмата, а нема пријатели, освен љубовницата Ејми (ја игра Гар), а единственото негово хоби е свирењето на саксофон. Него го гризе совеста бидејќи во минатото, благодарение на неговото прислушување биле убиени тојца луѓе. Заедно со својот помошник Стен (го игра Казале), Хари е ангажиран во прислушувањето на разговорот меѓу маж и жена кои се договараат да се сретнат во еден хотел при што во разговорот меѓу нив мажот ја споменува опасноста дека некој би можел да ги убие. Откако го реконструира разговорот, Хари оди да му ја предаде снимката на клиентот, директор на една фирма, но тој е отсутен. Помошникот на директорот (го игра Форд) го предупредува Хари дека снимките се опасни, а потоа Хари дополнително ги преслушува снимките и ја открива реченицата за можното убиство. Тоа создава загриженост кај Хари и тој е решен овојпат да го спречи убиството, поради што одбива да ја предаде снимката. Меѓутоа, на една забава, тој се запознава со убава жена со која ја поминува ноќта, а утредента дознава дека таа му ја украла снимката. Тој го посетува директорот (го игра Дувал) и таму дознава дека жената од снимката му е сопруга на директорот, а соговорникот е нејзиниот љубовник. Затоа, Хари оди во хотелот каде треба да се сретнат љубовниците и ја прислушува нивната соба. Тој слуша остра кавга меѓу директорот и неговата жена, а потоа открива траги од крв кои го наведуваат на помислата дека директорот си ја убил сопругата. Затоа, Хари повторно оди кај директорот, но обезбедувањето го отстранува од зградата. Надвор, тој ја здогледува сопругата на директорот, а потоа дознава дека директорот погинал во сообраќајна несреќа. Така, тој ја реконструира вистината: всушност, во снимениот разговор љубовниците се договарале да го убијат директорот. Потоа, нему му се јавува помошникот на убиениот директор кој му кажува дека го прислушуваат. Растревожен, Хари го уништува својот стан барајќи го уредот за прислушување, а потоа почнува да свири на саксофонот.
Загадување на океаните

Загадувањето на океаните — загадување на водата во океаните.
Океанското загадување се јавува кога штетни ефекти кои произлегуваат од влегување во океанот на хемикалии, честички, индустриски, земјоделски и станбен отпад, бучава или ширење на инвазивни организми. Осумдесет проценти од морското загадување доаѓа од копно. Загадувањето на воздухот е исто така фактор што придонесува со носење пестициди или нечистотија во океанот. Загадувањето на земјиштето и воздухот се покажало како штетно за морскиот живот и неговите живеалишта.
Даниел Малдини

Даниел Малдини (роден на година, во ) — италијански фудбалер, играч од средниот ред или напаѓач на Аталанта.
1 Рани години
Малдини е роден во Милано, како втор син Паоло Малдини и Адријана Фоса, модел од Венецуела. Неговиот дедо Чезаре исто така бил капитен на Милан во 60-тите години на минатиот век како и неговиот татко. Неговиот постар брат Кристијан настапувал за младинските екипи на Милан и продолжил да игра професионално на пониско ниво.
Даниел се приклучил на младинскиот систем на Милан во 2010 година, и во текот на следните години поминал низ различните тимови по возрасни групи, од ''Пулчини'' до 10 години до Примавера до 19 години. Во сезоната 2016-17, тој бил дел од составот што го освоил Државното првенство за играчи до 16 години (Кампионато Национале до 16 години), победувајќи ја Рома со 5-2 во финалето .
На 21 март 2020 година било потврдено дека Даниел и неговиот татко биле позитивни на КОВИД-19, во услови на пандемија во Италија. До 8 април, тој и неговиот татко се опоравиле.
На 29 јули 2022 година, Специја, објавила дека Малдини му се приклучил на клубот на едногодишна позајмица од Милан.
2 Клупска кариера
Малдини дебитирал за сениорскиот тим на Милан на натпреварот против ФК верона на 2 февруари 2020 година, кој завршил со резултат од 1:1, влегувајќи како дополнителна замена за Саму Кастиљехо.
На 15 септември 2021 година, Малдини дебитирал против Ливерпул во поразот со 3–2 на своето деби во Лигата на шампионите. На 25 септември, Малдини го започнал својот прв натпревар за Милан во Серија А и го постигнал првиот гол во победата од 2–1 на гости против Специја.
3 Меѓународна кариера
Малдини дебитирал за Италија на ниво до 18 години во победата со 2-0 против Холандија на 22 март 2019 година . Последователно, тој имал и два настапи за репрезентацијата до 19 години во истата година.
4 Стил на игра
Иако во неговите рани денови Малдини играл како бранител како и неговиот татко Паоло и дедо Чезаре, тој наскоро започнал да игра во средниот ред. Денес тој главно игра како напаѓач за врска, позиција што одговара на неговата способност за игра, дриблинг вештини, контрола на топката и визија.
5 Статистика
+ Настапи и голови по клубови, сезони и натпреварувања
Клуб, Сезона, Лига, Национален куп, Лига куп, Останато, Вкупно
Лига, Нат., Гол., Нат., Гол., Нат., Гол., Нат., Гол., Нат., Гол.
Милан, 2019–20, Серија А, 2, 0, 0, 0, —, —, 2, 0
2020-21, 5, 0, 0, 0, 4, 0, —, 9, 0
2021-22, 8, 1, 2, 0, 3, 0, —, 13, 1
Вкупно, 15, 1, 2, 0, 7, 0, 0, 0, 24, 1
Специја, 2022-23, Серија А, 0, 0, 1, 1, —, —, 1, 1
Вкупно, 15, 1, 3, 1, 7, 0, 0, 0, 25, 2
Операција Пик

Операција Пик – воена операција на Вермахтот против југословенските и албанските партизани во поширокиот регион на Кичево и Ѓаковица. Се водела од 12 до 21 февруари 1944 година.
1 Заднина
По капитулацијата на Италија, 8 септември 1943 година, бил проширен опсегот на слободни територии во западна Македонија. Кичево и Дебар биле првите ослободени градови по капитуалацијата. Најголемата слободна територија, Дебарца, ги опфаќала градовите Кичево, Дебар, Струга, Охрид и Ресен. Тогаш Главниот штаб на Народноослободителните партизански одреди на Македонија (ГШ НОПОМ) бил организиран во Главен штаб на НОВ и ПО на Македонија.
2 Тек на операцијата
Операцијата Пик почнала по тешко невреме, со задоцнување од 24 часа, т.е. 13 февруари 1944 година. Траела 8 дена и завршила на 21 февруари. Борбите се воделе на два различни правци: западно од Кичево и јужно од Ѓаковица, првенствено против тамошните партизански снаги на Албанија како и партизанските снаги на Главниот штаб на НОВ и ПО на Македонија и Главниот штаб на НОВ и ПО за Космет.
Вулнетари

Вулнетари (|Vulnetari, доброволци) биле волонтерска милиција составена од Албанци од Косово основана од италијанската армија по успешната инвазија на Југославија. Тие служеле како помошни трупи за цивилна контрола и заштита на селата. Дел од милицијата служел како гранична стража и под Италијанците и под Германците. Вулнетарите се бореле само на местата од каде што потекнувале, и против партизаните и против четниците, против кои се покажале како „вешти и решителни борци“.
Независно од окупаторите, вулнетарите често напаѓале и ограбувале српски села. Тие запалиле стотици српски села, убивајќи повеќе луѓе и спроведувале кампањи за чистење на Косово и Метохија, како и во околните области на Црна Гора и Македонија.
На крајот на Втората светска војна, оваа милиција го штитела повлекувањето на германската армија. Кога Германците се повлекле од Косово, вулнетарите се скриле во своите села.
Демократско социјално движење

Демократското социјално движење (''ДИККИ'', на грчки: ''ΔΗΚΚΙ, Δημοκρατικό Κοινωνικό Κίνημα'', ''Димократикó Коиноникó Ки́нима'') е грчка демкратска социјалистичка политичка парија. Партијата е основана во 1995 од страна на Димитрис Цоволас и неколку други поранешни членови на ПАСОК.
Генерална конфедерација на грчки работници

Генералната конфедерација на грчки работници (''ГСЕЕ'', на грчки: ''Γενική Συνομοσπονδία Εργατων Ελλάδας, ΓΣΕΕ, Геники́ Синомоспонди́а Ергатон Еллáдас'') е највисокото синдикално тело во Грција. Основана е во 1918 и е поврзана со Меѓународната синдикална конфедерација.
Нидерхаген

Нидерхаген (германски: ''Niederhagen'') бил нацистички концентрационен логор на периферијата на Бурен-Вевелсбург, кој постоел од 1941 до 1943 година кога беше распуштен.
1 Оперирање
Од мај 1939 година, на место постоел мал логор, сателитскиот логор Вевелбург на концентрациониот логор Захсенхаузен. Затворениците биле користени како работници-робови за развој на замокот Вевелсбург, кој - според плановите на Химлер - требало да биде „центарот на светот“ по „Конечната победа“. Првите 100 затвореници дошле од концентрациониот логор Заксенхаузен. Отпрвин затворениците биле сместени во шатори во подножјето на ридот на кој се наоѓал замокот, подоцна во колиби на ридот спроти замокот Вевелсбург (Кукампсберг).
Следувала преселба во новоизградениот камп во предградието на Нидерхаген, Вевелсбург. Во септември 1941 година, кога логорот станал независен концентрационен логор под името ''Концентрационен логор Нидерхаген'', таму имало интернирани 480 затвореници. Од 1941 година, сè повеќе затвореници надвор од Германија биле затворени во логорот. Околу 3.900 затвореници биле Јеховини сведоци, политички затвореници, Синти и Роми, Јениче, хомосексуалци, Евреи, воени заробеници и принудни работници од Полска, Советскиот Сојуз (исто така воени заробеници), Чехословачка, Франција, Холандија и Белгија. Скоро третина од нив не го преживеале затворот. Евидентирана е смртта на 1.285 затвореници. Тие починале од глад, студ, болести и последици од лошо постапување. Во 1942 година, специјално за логорот бил изграден крематориум. Гестапо исто така го користел логорот како место за погубувања. Вкупно 56 лица од Вестфалија-Липе, вклучувајќи жени и деца, биле погубени таму по наредба на Хајнрих Химлер. Во периодот од 1 септември 1941 до 1 мај 1943 година, логорот бил независен концентрационен логор. Претходно, бил сателитски логор најпрво на Заксенхаузен, а потоа и на концентрациониот логор Бухенвалд. Од 1943 година, во Нидерхаген биле затворени само 50 лица, а на 2 април 1945 година, Денес, поранешната кујна во логорот ја сместува локалната противпожарна станица на волонтерската противпожарна служба и некои станови, портата сега е двосемејна куќа, додека станбениот имот е изграден над остатокот од поранешниот камп.
2 Наводи
Сив бурник

Sooty shearwater
Conservation status
Near Threatened (IUCN 3.1)
Scientific classification
Kingdom:, Animalia
Phylum:, Chordata
Class:, Aves
Order:, Procellariiformes
Family:, Procellariidae
Genus:, ''Ardenna''
Species:, ''A. grisea''
Binomial name
''Ardenna grisea''(Gmelin, 1789)
Range of the Sooty shearwater in dark blue and breeding sites in yellow
Сив бурник или темен бурник ( ''Ardenna grisea'' ) е средно голема птица од семејството на морски птици цевконосни процелариди. ''Ардената'' првпат се користела за упатување на морска птица од страна на италијанскиот природонаучник Улисе Алдрованди во 1603 година, а ''грисеа'' е средновековен латински термин за „сиво“
На Нов Зеланд, таа е исто така позната по своето маорско име mi , и како овча птица, како и нејзините роднини, клинестата птица ( ''A. pacificus'' ) и австралискиот краткаопашест бурник ( ''A. tenuirostris'' ).
Карди Би

Белкалис Марленис Алманзар (родена на 11 октомври 1992 година),по професија позната како Карди Б, е американски рапер. Родена и израсната во Њујорк, таа стана славна личност на Интернет постигнувајќи популарност на Vine и Instagram. Од 2015 до 2017 година, таа се појави како редовен член на глумечката екипа во реалити телевизиската серија VH1 Love & Hip Hop: New York, која ја прикажува нејзината потрага по нејзините музички аспирации. Таа објави две микс-тепи - Gangsta Bitch Music, Vol. 1 (2016) и Vol. 2 (2017), пред да потпише со Атлантик Рекордс во февруари 2017 година. Карди Б е позната по нејзиниот агресивен тек и искрените стихови, кои добија пофалби од критиката. Таа е највисоко сертифицираната жена раперка на сите времиња на рангирањето на RIAA за врвни уметници (дигитални синглови), а исто така се појавува меѓу десетте највисоко сертифицирани женски изведувачи. Таа е раперка со најмногу песни со милијарда слушања на Spotify, каде што го има и најстримуваниот женски рап албум, и е првиот водечки изведувач кој го предводи инаугуративниот Billboard Global 200.
1 Дискографија
1.1 Албуми
* Invasion of Privacy (2018)
* Am I the Drama? (2025)
1.2 Спотови
Спот, Година, Режисер
''Cheap Ass Weave'', 2015., Ренел Џоли
''Foreva'', 2016., Picture Perfect
''Washpoppin'', 2016., Picture Perfect
''Look At Me'', 2016., Benji Filmz
'' La Modelo'', 2017., Нуно Гомес
''No Limit (Remix)'', 2017., Daniel Cz
'' Red Barz'', 2017., Benji Filmz
''Lick" (Remix)'', 2017., Mazi O
''Pull Up'', 2017., Benji Filmz
''Bodak Yellow'', 2017., Picture Perfect
''MotorSport'', 2017., Bradley,Pablo,Quavo
''Bartier Cardi'', 2018., Петра Колинс
''Finesse (Remix)'', 2018., Бруно Марс,Флорент Декард
''Backin' It Up'', 2018., Kid Art
''Be Careful'', 2018., Џора Франциз
''Taki Taki'', 2018., Колин Тили
''I Like It'', 2018., Еиф Ривера
''Mi Mami'', 2018., Фернандо Луго
''Ring'', 2018., Мајк Хо
''Money'', 2018., Џора Франциз
''Please Me'', 2019., Бруно Марс,Флорент Декард
''Twerk'', 2019., Daps,Сара Лакомбе
''Thotiana (Remix)'', 2019., Кол Бенет
''Press'', 2019., Џора Франциз,Карди Би
''Clout'', 2019., Даниел Расел
'' Wish Wish'', 2019., Еиф Ривера
''Writing on the Wall'', 2019., Myles Whittingham,French Montana
''Yes'', 2019., Еиф Ривера
''WAP'', 2020., Колин Тили
''Me Gusta'', 2020., Даниел Расел
''Up'', 2021., Tanu Muino
''Rumors'', 2021., Tanu Muino
''No Love '', 2022.
''Hot Shit '', 2022.
'' Put It On Da Floor Again '', 2023.
'' JEALOUSY'', 2023.
'' Bongos '', 2023.
'' Like What (Freestyle) '', 2024., Offset
'' Enough (Miami) '', 2024.
'' Puntería '', 2024.
'' Toot It Up '', 2025., Jon J Visuals
'' Imaginary Playerz'', 2025.
'' Safe'', 2025.
2 Наводи
*
Пеко Дапчевиќ

Петар „Пеко“ Дапчевиќ (25 јуни 1913 - 10 февруари 1999 година) бил југословенски комунист, кој се борел како доброволец во Шпанската граѓанска војна, се приклучил на партизанското востание во Црна Гора и станал командант на Југословенскиот 1-ви пролетерски корпус.
Дапчевиќ ги водел партизанските трупи кои заедно со Советската црвена армија под водство на генералот Владимир Жданов го ослободиле Белград на 20 октомври 1944 година. Тој бил првиот човек што бил прогласен за почесен граѓанин на Белград. Тој исто така бил еден од основачите на ФК Партизан, фудбалскиот дел на Спортското друштво Партизан.
Во 1953 година, Дапчевиќ бил назначен за началник на Главниот штаб на Југославија, но бил деградиран како резултат на индиректно вклучување во проблемите на Милован Ѓилас со партијата.
1 Животопис
Роден во околината на Цетиње, познато како Љуботињ, неговиот татко Јован бил православен ѓакон. Тој имал една сестра по име Даница, која била наставник во државно училиште, и имал браќа Милутин (офицер во Кралската југословенска армија), Драгутин (мајор на југословенската армија) и Владо, кој бил револуционер, дисидент и антиревизионист.
Дапчевиќ починал на 85-годишна возраст во Белград .
Харзефелд

Харзефелд (|Harsefeld; долногермански: ''Ha(r)sfeld'') — општина во округот Штаде, во сојузната покраина Долна Саксонија, Германија.
Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (''Flecken''), мала населба со локално значење.
Општината претставува административно седиште на истоимената општинска заедница.
Од 1104 до 1648 година во местото постоел истоимениот манастир, кој бил значаен бенедиктански манастир. Подоцна низ вековите бил административно седиште на амтот Харзефелд, а денес на општинската заедницата Харзефелд.
1 Географија
1.1 Местоположба
Харзефелд се наоѓа помеѓу градовите Штаде, Букстехуде и Цефен, оддалечен 34 километри од метрополитенската област на Хамбург.
1.2 Општински единици
Кон општината Харзефелд припаѓаат следниве места:
* Харзефелд
* Гримсхорст
* Холенбек (со Клајн Холенбек)
* Исендорф
* Рушведел
* Вајсенфелде
Местата Гримсхорст и Вајсенфелде историски припаѓале на Харзефелд, додека останатите биле припоени со административната реформа на 1 јули 1972 година.
2 Историја
Во 1104 година бил основан манастирот Харзефелд, тогаш во рамките на Војводското Саксонија. Откако се поделило војводството во 1180 година, Харзефелд припаѓал на Архиепископијата Бремен. Во средината на век, кога повеќето жители од архиепископијата го прифатиле лутеранството, манастирот останал упориште на католицизмот.
Во 1648 година, архиепископијата била претворена во Војводство Бремен, кое било владеена со личен сојуз од шведската круна. Новите владетели го распуштиле манастирот и повеќето градби пропаднале по 1648 година. Од 1715 година, Хановерската династија го владеела војводството. Во 1807 година, војводството било припоено од Кралството Вестфалија, пред Франција да го анектира во 1810 година. ВО 1813 година, војводството било вратено на Изборното кнежевство Хановер, кое станало Кралство Хановер во 1814 година.
Хиру Онода

Хиро Онода (19 март 1922 - 16 јануари 2014) бил дел од Царската јапонска разознавачка служба кој се борел во Втора светска војна продолжил да се бори од кога изгубила Јапонија во 1945 г. Август. Од кога завршила војната, Онода за 29 години се криел во Филипините додека дошол тој што бил негов командант за време на војната за да го ослободи од должноста во 1974 г. Тој бил втор поручник во Царската јапонска војска. Тој бил претпоследниот јапонски војник кој се предал отпосле крајот на војната.
1 Животопис
Онода е роден на 19 март 1922 година, во селото Камекава, област Каишу, префектура Вакајама, Јапонија. Кога имал 17 години, отишол да работи во трговската компанија Таџима Јоко во Вухан, Кина. Кога имал 18 години бил регрутиран во пешадијата на Царската јапонска армија.
Онода починал од срцева слабост на 16 јануари 2014 година, во меѓународната болница Св. Лука во Токио, поради компликации од пневмонија.
Онода почина од срцева слабост на 16 јануари 2014 година, во меѓународната болница Сент Лук во Токио, поради компликации од пневмонија . Секретарот на јапонскиот главен кабинет Јошихиде Суга ја коментираше неговата смрт: „Сè уште живо се сеќавам дека бев уверен за крајот на војната кога г. Онода се врати во Јапонија“ и исто така ја пофали неговата волја да преживее.
Прва непријателска офанзива

Прва непријателска офанзива (германско име Операција „Ужице“) е име за операцијата која ја покренале германските окупаторски сили, во соработка со усташко-домобранските и четничките одреди против партизанските одреди и Врховниот штаб на НОВЈ кои биле организирани на слободната територија наречена Ужичка Република. Офанзивата е започната во средината на септември и траела сè до почетокот на декември 1941 година.
1 Формирање на слободна територија околу Ужице
Вооруженото востание во Србија во летото 1941 доста се проширило посебно во Шумадија каде што дејствувале 12 партизански одреди со преку 15.000 добро вооружени борци. До крајот на септември 1941, сите поголеми места во западна Србија биле ослободени освен Крагуевац, Ваљево, Краљево и Шабац. На ослободената територија биле изберени народноослободителни одбори и Главен Народноослободителен одбор за Србија, кои биле израз на народната власт. Во слободното Ужице било седиштето на Врховниот штаб на НОВЈ и тука работела првата партизанска фабрика за оружје.
Партизанските одреди во источна Србија го загрозиле непреченото експлоатирање на бакар, кој бил важе нза германската воена индустрија. Помалку слободни територии се формирале на југот од Србија, каде што партизаните ја попречувале сообраќајната комуникација во долината на реката Јужна Морава.
Обидите на Германците да го задушат востанието во Србија биле неуспешни и покрај сите расположливи сили кои потпомогнати и со вооружени акции на квинслишката влада на Милан Недиќ. Зголемената активност на партизаните сè повеќе је попречувала комуникацијата на Германците со југот, а највеќе со Грција.
2 Германски подготовки за офанзива
За да обезбедени непречен сообраќај и да ја намали или прекинеактивноста на партизанските единици германската Врховна команда на Вермахтот на 16 септември донела одлука за задушување на востанието. Германските сили како и квинслишките на Милан Недиќ, Димитрије Љотиќ и Коста Печанац, биле поајани со 342-та пешадиска дивизија која била донесена од Франција, 113-та дивизија од Источниот фронт како и 125-тиот полк од 164-та дивизија од Грција.
Во офанзивата учествувале и усташко-домобранските сили со делови од 118-та ловачка дивизаја (718 пешадиска дивизија) со задача да со запоседнување на Дрина од Зворник до сливот, оневозможат префрлање на партизаните од Србија во Босна и Херцеговина. Вкупниот број на непријателски војници бил околу 80.000. Раководењето со операциите е доверено на штабот на 18-тиот германски корпус на чело со генералот Франц Беме (|Franz Böhme)
Според наредбите на германската Врховна команда требало со масовни репресалии да оневозможи каква било друга востаничка активност. Сите населби во реонот на борбите требало да се запалат или да се разрушат со авијација. За секој ранет германски војник да се стрелаат 50, а за секој убиен 100 Срби, како и сето машко население на возраст од 16 до 50 години да се испрати во концентрациони логори.
Франц Беме

Франц Фридирх Беме (|Franz Friedrich Böhme; Целтвег, Штаерска, Австроунгарија, — , ) е германски, австриски и австроунгарски пешадиски генерал. Пред војната бил командант на 30 и 32-та германска дивизија. За време на војната од 32 пешадиска дивизија станува командант на 18 брдски корпус, а од 16 септември 1941 до ноември 1941 ополномоштен генерал за командување во Србија. Во тоа време се извршени многубројни масовни одмазди над цивилното население во Србија. Во периодот од 24 јуни до 17 јули 1944 е командант на 2-та оклопна армија на Германија која оперирала на Балканот, претежно на територијата на Југославија. Подоцна е командант на 20-та армија во Норвешка. Суден е во Нирнберг како одговорен за масакар на над илјада српски цивили. Извршил самоубиство.
Дрвото на животот (филм од 2011)

Дрвото на животот (англиски: ''The Tree of Life'') - американски филм од 2011 година, во режија на Теренс Малик, кој е автор и на сценариото. Главните улоги ги толкуваат: Бред Пит, Шон Пен, Џесика Честејн, Хантер Мек Крекен, Фиона Шо итн. Филмот постигнал голем успех кај филмската критика, освојувајќи дури 117 награди, меѓу кои и „Златната палма“ на Канскиот филмски фестивал.
1 Синопсис
Во филмот се прикажува животот на семејството О’Браен во Тексас, во текот на 1950-тите. На почетокот од филмот, таткото (го игра Пит) и мајката (ја игра Честејн) посебно дознаваат за смртта на нивниот 19-годишен син и тој настан предизвикува кошмар во нивниот живот. Потоа, дејствието се префрла во сегашноста, прикажувајќи го најстариот син Џек (го игра Пен), кој е успешен архитект. Тој започнува да се сеќава на детството и на младоста. Притоа, младиот Џек (го игра Мек Крекен) расте во сенката на авторитативниот татко, кој упорно настојува да ги направи своите синови силни, сметајќи дека тоа е услов за успех во животот. По смртта на еден негов другар, адолесцентот Џек го менува односот кон родителите и почнува отворено да им се спротивставува, а за време на службеното патување на татко му, Џек покажува знаци на агресивно однесување. Подоцна, татко му останува без работа и семејството мора да се пресели. Дури тогаш, таткото го преиспитува своето однесување и му се извинува на Џек за грубостите. На крајот од филмот, возрасниот Џек има визија во која на еден песочен брег ги среќава сите луѓе кои познавал во животот, вклучувајќи го и умрениот брат кој потоа заминува на небото.